እስቲ የሚከተለውን አስብ፦ ብርማው ጉንዳን ሙቀት እንዲከላከል ከሚረዱት ነገሮች መካከል ሰውነቱ ከላይና ከጎን በኩል ፀጉር ያለው መሆኑ እንዲሁም ከታች በኩል ፀጉር አልባ መሆኑ ይገኙበታል። ጉንዳኑ አብረቅራቂ መልክ እንዲኖረው የሚያደርጉት እነዚህ ፀጉሮች መሃል ለመሃል ተቆርጠው ሲታዩ የሦስት ማዕዘን ቅርጽ ያለው ቱቦ ይመስላሉ። ከላይ በኩል ያሉት ሁለቱ የፀጉሩ ጎኖች ከላይ እስከ ታች በዓይን በማይታዩ ወጣ ገባዎች የተሸፈኑ ሲሆን ሦስተኛው ጎን ግን ልሙጥ ነው። የጉንዳኑ ፀጉር እንዲህ ያለ ንድፍ ያለው መሆኑ ሁለት ጥቅሞች አሉት። አንደኛ ፀጉሮቹ ከፀሐይ የሚመነጨውን በዓይን የማይታይ የሙቀት ጨረር አንጸባርቀው መመለስ እንዲችሉ ይረዳቸዋል። ሁለተኛ ጉንዳኑ ከአካባቢው የወሰደውን ሙቀት ማስወገድ እንዲችል ይረዳዋል። ፀጉር አልባ የሆነው የጉንዳኑ የታችኛው ክፍል ደግሞ ከበረሃማው መሬት የሚመጣውን በዓይን የማይታይ የሙቀት ጨረር አንጸባርቆ ይመልሳል። *
